Alle brukere av internett har på et eller annet tidspunkt etterlatt seg digitale spor. Digitale spor deles inn i to kategorier, aktive – og passive digitale spor. er det som bevisst blir delt på internett. Det er den dataen man selv er klar over blir publisert slik at andre kan se det. Eksempler på dette inkluderer statusoppdateringer på Facebook, bilder som blir publisert på Instagram eller innlegg som blir skrevet på Twitter. Det å sende en e-post innebærer at det man sender og mottar av e-poster kan bli sett og lagret av andre, og dermed bli værende på internett i flere år. Desto mer aktiv den enkelte bruker er på slike nettsteder, jo flere digitale spor blir etterlatt. Det finnes eksempler på arbeidsgivere som bruker internett og arbeidssøkerens aktive digitale spor for å danne seg et bilde om den personen. På denne måten kan folk få en oppfatning av hvordan man er uten å i det hele tatt ha møtt personen.